Ich, Hansuͦlrich von Luternow, beken̄ offenlich mitt disem brief, ✳ das ich uff siner dat ✳ dis hienachgeschribnen zwey guͤter ze Biralof und da umb gelegen ✳ mitt ir rechtūg und
zuͦgehoͤrd, als die von Trostberg har ze manlechen komen ✳ und vormaln Uͦlrich Etterlin von Brugg, von wilent dem edeln und vesten Ruͦdolfen vn Luternow, minē
lieben bruͦder seliger gedaͤchtnisse, nach in̄halt der briefen, darub̄ gebn̄, ✳ und nachmaln von mir ✳ gelichen sind ✳ von im, dem selbē Etterlin, ufgenomen und die Ruͤdin Fluͤman
von Biralof, ✳ der die von im ✳ umb zechen guldin ✳ gekouft haͧt, ✳ uff ir beider beger und bitt ✳ zuͦ rechtem, ledigen manlechen ✳ gelichen hab, ✳ nach sag der alten brief,✳ lich im
ouch die also, was ich im von und durch recht daran ze lichen hab ✳ und tuͦn sol und mag, ✳ die von mir und minē nachkomen also ze manlechen ✳ in̄zehabēt, ✳ ze nutzēt, ✳ ze niessent ✳ und uns davon gehorsam ze sind, ✳ zedienent ✳ und ze tuͦnd ✳ das ein lechēman sinē lechenherˀn von siner manlechen wegen zetuͦnd schuldig ist, ✳ das mir der selb
Fluͤman also zetuͦnd gesworn haͧt ✳ und des ein widerbrief geben, ✳ ouch uns an der lechenschaft, manschaft und andˀn rechten aͧn schaden alles nach soͤlicher manlechē
und lands recht und gewonheit ungevarlich. ✳ item und sind dis namlich die stuck beider guͤtern, nach in̄halt der egemelten briefen ✳ des einen guͦts, das ettwan
des Dussen von Biralof gesin ist, ✳ sind dis die stuck: ✳ des ersten, ein halb juchart ackers ze Biralof undˀ der Steig gelegen obn̄ Uff dem Geishag ✳ und stost uff sin, des Fluͤmās
acker. ✳ itē ein halb juchart ackers ze Biralof ✳ hindˀr des Dussen husz inder obˀn zelg, zwischēt sin, des Fluͤmans, guͤtern gelegen ✳ und genēpt Hermans Acker, ✳ stost an die huszhofstatt. ✳ itē vor Eichhald₎ bi Goͤttishusen ein halb juchart ackers, genan̄t Birkenacker, ✳ zwischēt sin, des Fluͤmans, guͤtˀn gelegen. ✳ item inder nidern zelg ze Biralof ein
halb juchart ackers, genan̄t das Mùli Aͤckerli, ✳ zwischēt sin, des Fluͤmans, guͤtˀn gelegen. ✳ item ein acker, genan̄t der Grebler ze Biralof im wiger, unden an Fluͤmās acker
bi der Ar ✳ gelegen. ✳ item ein mattbletzli lit ze Biralof hinder den hùsern ✳ nebent des von Mùlinon guͤt, das Fluͤman buwt. ✳ ✳ so sind die stuck des andˀn guͤts ✳ und das haͧt
ettwan der Frig gehept und das vom Engelman erkouft: ✳ des ersten ze Goͤttishusen uff dem Reinacker ✳ ein aͤckerli an sin, des Fluͤmans, acker gelegen, ✳ stost hinab uff den
Reinacker und hinuf an den weg. ✳ item vor der Eichhald₎ ein juch zwischent dez Dussen und sin, des Fluͤmans, acker gelegen. item unden am Ùtirein under der Steig
in der zelg ze Biralof uff dem Rein lit ein aͤckerli, trett uff Dussen und Fluͤmans acker. itē ze Biralof uff dem Kurtzen Steiglin lit ein juchart ackers, ✳ genant Kalchbett, ✳
zwischent der Steig und der rùti. ✳ aber ein juchart ackers ze Biralof undˀm Geishag, andes Dussen acker gelegen. ✳ item ein aͤckerli ze Biralof gelegen do das husz uff staͧt,
stost anden weg und uff sin, des Fluͤmans, acker, ✳ und ein mattbletzli nid dem husz, underm weg an sin, des Fluͤmans, matten gelegen. ✳ aber ein aͤckerli inder obern ✳
zelg ze Biralof gelegen an sin, des Fluͤmans, acker. ✳ aber eins aͤckerli daselbs ander Steinreiten am hag bim wolfbirboͧm gelegen, ✳ trett hin ab uff den weg. ✳ aber ein acker daselbs
uff dem Rein an sin, des Fluͤmans, acker gelegen. ✳ und des alles zuͦ urkùnd han ich, obgenātˀ Hansuͦlrich von Luternow, min insigel offenlich gehenckt andisen brief, der
geben ist uff den ersten tag brachmanodes, do man zalt von Cristi gebùrt vierzechenhundert sechzig und siben jar. ✳